

**ŠILALĖS RAJONO SAVIVALDYBĖS**

**TARYBA**

**RAJONO SAVIVALDYBĖS TARYBOS 42 POSĖDŽIO PROTOKOLAS**

2018 m. vasario 20 d. Nr. T2-2

Šilalė

Posėdis įvyko 2018-02-20 13.00 val.

Posėdžio pirmininkas – Jonas Gudauskas.

Posėdžio sekretorė –Vaida Girskienė.

Į Šilalės rajono Savivaldybės tarybą išrinkti 25 nariai. Posėdyje dalyvavo 20 Tarybos narių (sąrašas pridedamas).

Posėdžio pirmininkas Jonas Gudauskas informavo, kad Tarybos narys Bronius Grabauskas vėluoja (dėl pateisinamų priežasčių).

Nedalyvavo: Kristina Dambrauskienė, Albinas Ežerskis, Stasys Navardauskas, Rolandas Toleikis, Teresė Ūksienė (dėl pateisinamų priežasčių).

Posėdyje dalyvavo: 40 kviestieji asmenys (sąrašas pridedamas).

Tarybos nariams vienbalsiai pritarus (už – 19), Savivaldybės tarybos 42 posėdis pradėtas.

Posėdžio pirmininkui Jonui Gudauskui pasiūlius, vienbalsiai (už – 19) išrinkti balsų skaičiuotojai: Rimantas Rimkus, Stasys Skalauskas, Jonas Šedbaras.

Pirmininkas – Rimantas Rimkus.

Posėdžio pirmininkas Jonas Gudauskas priminė, kad Tarybos posėdyje bus balsuojama elektronine balsavimo sistema arba rankos pakėlimu.

Posėdžio pirmininkas Jonas Gudauskas sakė, kad darbotvarkė Tarybos nariams pateikta.

Posėdžio pirmininkas Jonas Gudauskas siūlė išbraukyti iš darbotvarkės 10 klausimą ,,10. Dėl sutikimo reorganizuoti Šilalės r. Žadeikių pagrindinę mokyklą, prijungiant ją prie Šilalės r. Kvėdarnos Prano Liatuko pradinės mokyklos“.

Posėdžio pirmininkas Jonas Gudauskas siūlė pritarti Tarybos posėdžio darbotvarkei su pakeitimu.

Visai Tarybos posėdžio darbotvarkei su pakeitimu pritarta balsų dauguma (už – 18, prieš – 0, susilaikė – 1).

Į posėdį atvyko Tarybos narys Bronius Grabauskas.

Posėdžio pirmininkas priminė Reglamentą.

Darbotvarkė:

1. Dėl pritarimo Šilalės rajono savivaldybės mero 2017 metų veiklos ataskaitai.

2. Dėl Šilalės rajono savivaldybės tarybos narių atsiskaitymo gyventojams tvarkaraščio patvirtinimo.

3. Dėl pritarimo Šilalės rajono savivaldybės administracijos direktoriaus 2017 metų veiklos ataskaitai.

4. Dėl Šilalės rajono savivaldybės tarybos 2015 m. gegužės 7 d. sprendimo Nr. T1-107 ,,Dėl Šilalės rajono savivaldybės Etikos komisijos sudarymo“ pakeitimo.

5. Dėl Šilalės rajono savivaldybės 2018 metų biudžeto patvirtinimo.

6. Dėl Šilalės rajono savivaldybės 2018 metų užimtumo didinimo programos patvirtinimo.

7. Dėl pritarimo Šilalės rajono savivaldybės Antikorupcijos komisijos 2017 metų veiklos ataskaitai.

8. Dėl Šilalės rajono savivaldybės tarybos Kontrolės komiteto 2017 metų veiklos ataskaitos.

9. Dėl Šilalės rajono savivaldybės aplinkos apsaugos rėmimo specialiosios programos 2017 metų priemonių vykdymo ataskaitos patvirtinimo.

10. Dėl Šilalės Simono Gaudėšiaus gimnazijos vidaus struktūros pertvarkos.

11. Dėl investicijų projektų rengimo ir teikimo Valstybės kapitalo investicijų 2019-2021 metų programai.

12. Dėl Šilalės rajono savivaldybės tarybos 2017 m. gruodžio 28 d. sprendimo Nr. T1-282 ,,Dėl Parko gatvės priskyrimo Šilalės rajono savivaldybės Bijotų seniūnijos Bijotų kaimui“ pakeitimo.

13. Dėl įsipareigojimo skirti lėšas ir leidimo pasirašyti sutartį.

14. Dėl buto išbraukimo iš tarnybinių gyvenamųjų patalpų.

15. Dėl Šilalės rajono savivaldybės tarybos 2015 m. kovo 27 d. sprendimo Nr. T1-70 ,,Dėl Šilalės rajono savivaldybės būsto fondo ir socialinio būsto, kaip Savivaldybės būsto fondo dalies, sąrašų patvirtinimo“ pakeitimo.

16. Dėl pritarimo Šilalės rajono savivaldybės Pajūrio vaikų globos namų 2018 metų veiklos programai.

17. Dėl Šilalės rajono savivaldybės 2018 metų melioracijos darbų, finansuojamų valstybės biudžeto lėšomis, sąrašo patvirtinimo.

18. Dėl informacijos apie Šilalės rajono savivaldybės energinio efektyvumo didinimo daugiabučiuose namuose programos vykdymą.

1. SVARSTYTA. Pritarimas Šilalės rajono savivaldybės mero 2017 metų veiklos ataskaitai.

Pranešėjas Jonas Gudauskas pristatė sprendimo projektą ir prašė jam pritarti.

T. Bartkus klausė dėl 25 grupių, sudarytų Mero potvarkiu, veiklų rezultatais ir galimybe susipažinti su grupių veiklos išvadomis.

Jonas Gudauskas paaiškino grupių darbo specifiką.

T. Bartkus klausė apie Šilalės rajono verslininkų sąjungos raštą dėl komunalinių atliekų.

V. Jasevičius atsakė, kad išvados yra padarytos, yra darbo grupių protokolai.

A. Meiženis klausė dėl mero kanceliarinių lėšų panaudojimo.

V. Jucius klausė, dėl kokių priežasčių iš darbotvarkės išbrauktas 10 klausimas ir domėjosi Šilalės r. mažų mokyklų perspektyva.

Jonas Gudauskas teigė, kad esant mokinių mažėjimui, liks tik didžiosios mokyklos, o dėl likusių tuščių patalpų panaudojimo bus svarstoma ir ieškoma sprendimų.

T. Bartkus, pateikdamas pavyzdį apie Šilalės r. savivaldybės mero vieną iš didžiausių darbo užmokesčių, lyginant su kitų merų darbo užmokesčiais Lietuvoje, klausė dėl naudojimosi valdišku transportu.

Jonas Gudauskas atsakė, kad informacija apie darbo užmokestį yra viešai matoma, jo dydis priklauso nuo darbo stažo valstybės tarnyboje, o į susitikimus, renginius darbo metu vykstama su valdišku transportu.

Jonas Gudauskas siūlė balsuoti už pateiktą sprendimo projektą.

NUSPRĘSTA. Sprendimas priimtas balsų dauguma.

BALSAVO: UŽ – 18, PRIEŠ – 0, NEBALSAVO – 2.

2. SVARSTYTA. Šilalės rajono savivaldybės tarybos narių atsiskaitymo gyventojams tvarkaraščio patvirtinimas.

Jonas Gudauskas pristatė sprendimo projektą su pakeitimu priede pakeičiant numeraciją ir prašė jam pritarti.

Jonas Gudauskas siūlė balsuoti už pateiktą sprendimo projektą su pakeitimu.

NUSPRĘSTA. Sprendimas priimtas vienbalsiai.

BALSAVO: UŽ – 20, PRIEŠ – 0, NEBALSAVO – 0.

3. SVARSTYTA. Pritarimas Šilalės rajono savivaldybės administracijos direktoriaus 2017 metų veiklos ataskaitai.

Pranešėjas Raimundas Vaitiekus pristatė sprendimo projektą ir prašė jam pritarti.

T. Bartkus klausė, kodėl pagal iš darbotvarkės išbrauktą sprendimo projektą, reorganizuojant Žadeikių pagrindinę mokyklą, ją planuojama prijungti prie Kvėdarnos Prano Liatuko pradinės mokyklos, o ne prie Kvėdarnos Kazimiero Jauniaus gimnazijos.

R. Vaitiekus atsakė, kad Žadeikių pagrindinėje mokykloje lieka tik priešmokyklinė klasė ir ikimokyklinio ugdymo grupė ir šias funkcijas atlieka Kvėdarnos pradinė mokykla, o ne gimnazija

A. Meiženis domėjosi paklausimo, suformuluoto Antikorupcinėje komisijoje, dėl vieno tarybos sprendimo (dėl negyvenamų patalpų išnuomojimo) priėmimo teisėtumo, į kurį negavo atsakymo.

R. Vaitiekus patvirtino, kad viskas buvo išsiųsta, ši užduotis atlikta prieš dvi savaites.

R. Kibelienė patikslino, kad atsakymas buvo išsiųstas Teisės ir viešosios tvarkos skyriaus vyr. specialistui Martynui Remeikiui, kuris turėjęs jį pateikti Tarybos nariui, Antikorupcinės komisijos pirmininkui, Algirdui Meiženiui.

V. Jucius domėjosi mokinių pavėžėjimo į ugdymo įstaigas, mokytojų įdarbinimo klausimais, kai mokyklos yra reorganizuojamos, prijungiant jas prie kitų ugdymo įstaigų, taip pat, pateikdamas pavyzdį apie seniūnijų gyventojų skaičių, klausė dėl vykstančio administracinių paslaugų skaitmenizavimo proceso galimybės optimizuoti administracijos veiklą, efektyvinti viešojo sektoriaus veiklą, mažinant išlaidas.

R. Vaitiekus teigė, kad iš klausimo suprantantis, jog kalbama apie seniūnijų veiklos optimizavimą ir sakė, kad norint panaikinti seniūniją, reikalingas gyventojų sutikimas.

T. Bartkus klausė dėl Administracijos direktoriaus įsakymo dėl lėšų skirstymo: kokiu principu yra skirstomos lėšos, visiems po lygiai ar ne, kodėl skiriasi bažnyčioms skiriamų lėšų suma.

R. Vaitiekus paaiškino dėl bendruomenėms skiriamų lėšų- apmokamos visų bendruomenių draudimo paslaugos, be to, bendruomenėms yra skiriamos lėšos už centralizuotą šildymą. Paaiškindamas lėšų skyrimą bažnyčioms, R. Vaitiekus teigė, kad didžioji dalis lėšų buvo skiriama Šilalės m. bažnyčiai, tačiau visoms rajono bažnyčioms lėšos taip pat buvo skirtos.

Jonas Gudauskas siūlė balsuoti už pateiktą sprendimo projektą.

NUSPRĘSTA. Sprendimas priimtas balsų dauguma.

BALSAVO: UŽ – 18, PRIEŠ – 0, NEBALSAVO – 2.

4. SVARSTYTA. Šilalės rajono savivaldybės tarybos 2015 m. gegužės 7 d. sprendimo Nr. T1-107 ,,Dėl Šilalės rajono savivaldybės Etikos komisijos sudarymo“ pakeitimas.

Pranešėja Vilma Kuzminskaitė pristatė sprendimo projektą ir prašė jam pritarti.

Jonas Gudauskas siūlė balsuoti už pateiktą sprendimo projektą.

NUSPRĘSTA. Sprendimas priimtas vienbalsiai.

BALSAVO: UŽ – 20, PRIEŠ – 0, NEBALSAVO – 0.

5. SVARSTYTA. Šilalės rajono savivaldybės 2018 metų biudžeto patvirtinimas.

Pranešėjai Raimundas Vaitiekus ir Danguolė Vėlavičiutė pristatė sprendimo projektą ir prašė jam pritarti.

T. Bartkus klausė dėl lėšų skirstymo mokykloms ir teigė įžvelgiantis lėšų skirstymo netolygumą, ir frakcijos ,,Tvarka ir teisingumas“ vardu informavo, kad Šilalės rajono savivaldybės 2018 metų biudžetui nepritaria.

A. Meiženis, teigdamas, kad dalyvavo biudžetą svarsčiusiose darbo grupėse, žinantis apie lėšų trūkumą švietimo įstaigoms, teigė susidaręs įspūdį, kad lėšų pavyks surinkti daugiau, pateikdamas pavyzdį apie lėšų surinkimą už administracines baudas, nes šių lėšų praėjusiais metais buvo surinkta daugiau, nei numatyta. Tarybos nario A. Meiženio teigimu, didėjant administracinėms baudoms, lėšų bus surinkta daugiau. Taip pat įvardijo galimą biudžeto paruošimo neatsakingumą, nes metų eigoje biudžetas buvo svarstomas 6-7 kartus.

R. Vaitiekus teigė, kad Šilalės rajono savivaldybės 2018 metų biudžetas buvo ruošiamas labai nuosekliai ir atsakingai bei paaiškino, kad tai, kas yra patvirtinta įstatymo Valstybės biudžetu, Savivaldybės taryba ir Administracija pakeisti negali ir planuojamos tokios lėšos, kokios yra numatytos ir patvirtintos 2017 m. gruodžio 12 d. įstatymu ,,Dėl Lietuvos Respublikos 2018 metų valstybės biudžeto ir savivaldybių biudžetų finansinių rodiklių patvirtinimo“. Mes galime koreguoti tik pajamas, kurios ateina tiesiai į savivaldybės biudžetą, t.y. gyventojų pajamų mokestis (žemės mokestis ir nekilnojamo turto mokestis). Dėl keletą kartų per metus biudžeto tikslinimo teigė, kad tai yra neišvengiama, biudžetas, atsižvelgiant į aplinkybes, turi būti tikslinamas.

Jonas Gudauskas siūlė balsuoti už pateiktą sprendimo projektą.

NUSPRĘSTA. Sprendimas priimtas balsų dauguma.

BALSAVO: UŽ – 15, PRIEŠ – 1, NEBALSAVO – 4.

6. SVARSTYTA. Šilalės rajono savivaldybės 2018 metų užimtumo didinimo programos patvirtinimas.

Pranešėja Danguolė Vėlavičiutė pristatė sprendimo projektą su pakeitimu priedo 28, 40 ir 41 punktuose ,,Šilalės rajono administracijos“ keičiant į ,,Šilalės rajono savivaldybės administracijos“.

Jonas Gudauskas siūlė balsuoti už pateiktą sprendimo projektą su pakeitimu.

NUSPRĘSTA. Sprendimas priimtas vienbalsiai.

BALSAVO: UŽ – 20, PRIEŠ – 0, NEBALSAVO – 0.

7. SVARSTYTA. Pritarimas Šilalės rajono savivaldybės Antikorupcijos komisijos 2017 metų veiklos ataskaitai.

Pranešėjas Algirdas Meiženis pristatė sprendimo projektą ir prašė sprendimo projektui pritarti.

J. Šedbaras domėjosi, kodėl pranešėjas, būdamas Antikorupcinės komisijos pirmininku, neinformavo apie tyrimo, atlikto STT pareigūnų tyrimo Šilalės r. savivaldybėje, rezultatus, apie nutrauktą tyrimą.

A. Meiženis atsakė, kad jam, kaip Antikorupcinės komisijos pirmininkui, niekas neteikia tokios informacijos.

Jonas Gudauskas siūlė balsuoti už pateiktą sprendimo projektą.

NUSPRĘSTA. Sprendimas priimtas vienbalsiai.

BALSAVO: UŽ – 20, PRIEŠ – 0, NEBALSAVO – 0.

8. SVARSTYTA. Šilalės rajono savivaldybės tarybos Kontrolės komiteto 2017 metų veiklos ataskaita.

Pranešėjas Algirdas Meiženis pristatė Kontrolės komiteto 2017 metų veiklos ataskaitą.

Jonas Gudauskas teigė, kad Kontrolės komiteto veiklos ataskaita kitais metais turės būti pateikiama kaip sprendimo projektas.

J. Šedbaras domėjosi, kodėl Antikorupcinė komisija neturi pirmininko pavaduotojo.

A. Meiženis atsakė, kad komisijos posėdyje, nedalyvaujant komisijos pirmininkui, posėdžio pirmininku išrenkamas kitas narys, tad pavaduotoją išsirinkti nėra poreikio.

Jonas Gudauskas siūlė balsuoti už pateiktą atskaitą.

NUSPRĘSTA. Kontrolės komiteto 2017 metų veiklos ataskaitai pritarta bendru sutarimu.

Tarybos posėdžio pirmininkas Jonas Gudauskas paskelbė 15 min. pertrauką.

Po pertraukos posėdyje posėdyje dalyvavo 19 Tarybos narių (Tarybos narė Raimundė Gečienė po pertraukos į Tarybos posėdį neatėjo).

9. SVARSTYTA. Šilalės rajono savivaldybės aplinkos apsaugos rėmimo specialiosios programos 2017 metų priemonių vykdymo ataskaitos patvirtinimas.

Pranešėja Virginija Bukauskienė pristatė sprendimo projektą ir prašė jam pritarti.

Jonas Gudauskas siūlė balsuoti už pateiktą sprendimo projektą.

NUSPRĘSTA. Sprendimas priimtas vienbalsiai.

BALSAVO: UŽ – 20, PRIEŠ – 0, NEBALSAVO – 0.

10. SVARSTYTA. Šilalės Simono Gaudėšiaus gimnazijos vidaus struktūros pertvarka.

Pranešėja Rasa Kuzminskaitė pristatė sprendimo projektą ir prašė jam pritarti.

T. Bartkus klausė, kiek Upynos Stasio Girėno mokykloje šiuo metu yra 10 klasės mokinių.

R. Kuzminskaitė atsakė, kas Savivaldybės tinklalapyje yra nurodyta visa informacija, patikslindama, kad 11 klasės mokinių nėra, o 10 klasės mokinių yra mažiau negu 10.

Jonas Gudauskas siūlė balsuoti už pateiktą sprendimo projektą.

NUSPRĘSTA. Sprendimas priimtas balsų dauguma.

BALSAVO: UŽ – 18, PRIEŠ – 0, NEBALSAVO – 1.

11. SVARSTYTA. Investicijų projektų rengimas ir teikimas Valstybės kapitalo investicijų 2019-2021 metų programai.

Pranešėjas Faustas Sragauskas pristatė sprendimo projektą ir prašė jam pritarti.

Tarybos narys T. Bartkus išėjo iš posėdžių salės.

Jonas Gudauskas siūlė balsuoti už pateiktą sprendimo projektą.

NUSPRĘSTA. Sprendimas priimtas vienbalsiai.

BALSAVO: UŽ – 18, PRIEŠ – 0, NEBALSAVO – 0.

12. SVARSTYTA. Šilalės rajono savivaldybės tarybos 2017 m. gruodžio 28 d. sprendimo Nr. T1-282 ,,Dėl Parko gatvės priskyrimo Šilalės rajono savivaldybės Bijotų seniūnijos Bijotų kaimui“ pakeitimas.

Pranešėjas Faustas Sragauskas pristatė sprendimo projektą ir prašė jam pritarti.

Jonas Gudauskas siūlė balsuoti už pateiktą sprendimo projektą.

NUSPRĘSTA. Sprendimas priimtas vienbalsiai.

BALSAVO: UŽ – 18, PRIEŠ – 0, NEBALSAVO – 0.

13. SVARSTYTA. Įsipareigojimas skirti lėšas ir leidimo pasirašyti sutartį.

Pranešėjas Faustas Sragauskas pristatė sprendimo projektą ir prašė jam pritarti.

H. Girčys domėjosi gatvės apšvietimu.

Tarybos narys T. Bartkus grįžo į Tarybos posėdžių salę.

Jonas Gudauskas siūlė balsuoti už pateiktą sprendimo projektą.

NUSPRĘSTA. Sprendimas priimtas vienbalsiai.

BALSAVO: UŽ – 19, PRIEŠ – 0, NEBALSAVO – 0.

14. SVARSTYTA. Buto išbraukimas iš tarnybinių gyvenamųjų patalpų.

Pranešėja Reimunda Kibelienė pristatė sprendimo projektą ir prašė jam pritarti.

T. Bartkus sakė esąs susipažinęs su projektu ir teigdamas, kad šiuo metu butas yra nereikalingas, domėjosi dėl ateityje galimo buto poreikio ir klausė, kodėl nuspręsta atsisakyti buto.

R. Vaitiekus atsakė, kad būsto savininkas turi namą ir butu nesinaudoja, todėl laukti, kol prireiks buto, neekonomiška.

Jonas Gudauskas siūlė balsuoti už pateiktą sprendimo projektą.

NUSPRĘSTA. Sprendimas priimtas balsų dauguma.

BALSAVO: UŽ – 16, PRIEŠ – 1, NEBALSAVO – 2.

15. SVARSTYTA. Šilalės rajono savivaldybės tarybos 2015 m. kovo 27 d. sprendimo Nr. T1-70 ,,Dėl Šilalės rajono savivaldybės būsto fondo ir socialinio būsto, kaip Savivaldybės būsto fondo dalies, sąrašų patvirtinimo“ pakeitimas.

Pranešėja Reimunda Kibelienė pristatė sprendimo projektą ir prašė jam pritarti.

Jonas Gudauskas siūlė balsuoti už pateiktą sprendimo projektą.

NUSPRĘSTA. Sprendimas priimtas balsų dauguma.

BALSAVO: UŽ – 16, PRIEŠ – 0, NEBALSAVO – 3.

16. SVARSTYTA. Pritarimas Šilalės rajono savivaldybės Pajūrio vaikų globos namų 2018 metų veiklos programai.

Pranešėja Raimundė Raudonienė pristatė sprendimo projektą ir prašė jam pritarti.

Jonas Gudauskas siūlė balsuoti už pateiktą sprendimo projektą.

NUSPRĘSTA. Sprendimas priimtas vienbalsiai.

BALSAVO: UŽ – 19, PRIEŠ – 0, NEBALSAVO – 0.

17. SVARSTYTA. Šilalės rajono savivaldybės 2018 metų melioracijos darbų, finansuojamų valstybės biudžeto lėšomis, sąrašo patvirtinimas.

Pranešėjas Algimantas Olendra pristatė sprendimo projektą ir prašė jam pritarti.

Jonas Gudauskas siūlė balsuoti už pateiktą sprendimo projektą.

NUSPRĘSTA. Sprendimas priimtas balsų dauguma.

BALSAVO: UŽ – 18, PRIEŠ – 0, NEBALSAVO – 1.

18. SVARSTYTA. Informacija apie Šilalės rajono savivaldybės energinio efektyvumo didinimo daugiabučiuose namuose programos vykdymą.

Pranešėjas Faustas Sragauskas pristatė informaciją (pridedama).

H. Girčys domėjosi Šilalės kultūros centro sąmatine verte.

Pagal investicinį planą yra keli variantai: nuo 390 tūkst. iki 800 tūkst.

Posėdžio pirmininkas Jonas Gudauskas

Posėdžio sekretorė Vaida Girskienė